Vruntlik grot to voren wes jch gudes vormach. Wetet gij erlyken heren vnde gude vrundes vmme dussen suluen her Johan, de der schomester was dar opme slate to Reualle vnde is des ordens broder; vnde alze gij wol weten wo er vmme synen saken is, vnde dac dar om dat vnrad geschen is, so bidde ik jv ventlijken, dat gij wol doot dorch vnde myner bede wyllen vnde wolden em veligen to vnde aff wedder in syn behold vnde wesen em behulplich dar to, dat heij syn schult mochte manen van den ghenen, de em schuldich syn, vnde wedder betalen den luden, den heij schuldich is. Doot heyr by alze ik is to beloue vnde alze ik vorschulden wyl, wor ik kan edder mach. Des breues bogere jk eyn vruntlik antvurd. Gescreven to Raseborch des dinsdages na sunte Marchus, wor beware iv to ewygen tyden. Nostro sub sigillo. Henric Swerd, voget to Raseborch. Adress: An den erwerdighen, vorsichtigen heren den borgermestere vnde rad to Revalle kome desse breff myt werdicheyt.